PATVIRTINTA

Vilniaus lopšelio-darželio „Pagrandukas”

direktoriaus 2022 m. sausio 26 d.

įsakymu Nr. V- 10

**VILNIAUS LOPŠELIO-DARŽELIO „PAGRANDUKAS“**

 **INFORMAVIMO DĖL VAIKO LANKYMO / NELANKYMO VIDAUS TVARKOS APRAŠAS**

**(ATNAUJINTA REDAKCIJA)**

**I. BENDROSIOS NUOSTATOS**

1. Vilniaus lopšelio-darželio „Pagrandukas“ informavimo dėl vaiko lankymo / nelankymo vidaus tvarkos aprašas (toliau Tvarka) parengtas vadovaujantis Vilniaus miesto savivaldybės Tarybos sprendimu 2021 m. gruodžio 15 d. Nr. 1-1247 "Dėl Tarybos 2019-12-04 sprendimo Nr. 1-305 "Dėl Mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo ir vienos dienos vaiko maitinimo normos nustatymo pakeitimo", Vilniaus miesto savivaldybės Tarybos sprendimu „Dėl mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašu ir vienos dienos vaiko maitinimo normos nustatymu“ (2019 m. gruodžio 4 d. Nr. 1-305, suvestinė redakcija nuo 2021- 12-18 ir Vilniaus miesto savivaldybės administracijos Ikimokyklinio ugdymo skyriaus raštu ,,Dėl Mokesčio tvarkos pakeitimo‘‘2022 m. sausio 24 d.
2. Tvarka numato, kokiu būdu ir kada tėvai (globėjai) informuos įstaigos grupių mokytojus dėl vaiko ligos pradžios ar kitas pateisinamas vaiko neatvykimo į įstaigą priežastis.
	* 1. **INFORMAVIMO DĖL VAIKO LANKYMO / NELANKYMO VIDAUS TVARKA**
	1. Už vaiko išlaikymą įstaigoje tėvai (globėjai) moka Vilniaus miesto savivaldybės tarybos nustatyto dydžio mokestį, kurį sudaro vaiko dienos maitinimo normos mokestis ir mokestis vaiko ugdymo ir kitoms reikmėms tenkinti. Tėvai (globėjai) moka vaiko dienos maitinimo normos mokestį už kiekvieną lankytą, nelankytą ir nepateisintą dieną.
	2. Pateisinamos vaiko neatvykimo į įstaigą priežastys gali būti šios:

 2.1. nelankymas dėl ligos (L);

2.2. tėvų (globėjų) darbas pagal kintantį darbo grafiką, dirbant nuotoliniu būdu, pateikus iš darbovietės pažymą bei darbo grafikus, kuriuose būtų nurodytas ne darbo dienų skaičius, užsiimančių individualia veikla – verslo liudijimą ar individualios veiklos pažymą, iki kiekvieno mėnesio paskutinės dienos (S);

2.3. tėvai, auginantys 2 ir daugiau vaikų iki 12 metų ar vieną neįgalų vaiką iki 18 metų, auginantys tris ir daugiau vaikų iki dvylikos metų (M);

2.4. kitos priežastys: (kataklizmai, nelaimės šeimoje, viešnagės pas senelius, mamos sprendimas pasilikti darželinuką per gimdymo ar vaiko auginimo ir priežiūros atostogas ir pan.) ne ilgiau kaip 3 dienas (K);

2.5. įstaigos uždarymas remontui, avariniams darbams, kilus epidemijai ir dėl kitų *force majeure* atvejų ( E);

2.6. vaikas išvyko iš įstaigos (I);

2.7. vaikas dar neatvyko į įstaigą, jeigu jis įstaigą pradėjo lankyti ne nuo mėnesio pradžios (D);

2.8. kasmetinės ar nemokamos tėvų atostogos pateikus dokumentą iš darbovietės (A);

2.9. mokinių atostogų (jeigu ikimokyklinio ir (ar) priešmokyklinio ugdymo įstaigą lankantis vaikas turi brolių ar seserų, kurie mokosi bendrojo ugdymo mokykloje), tėvams pateikus prašymą (A);

2.10. vasaros metu (birželio-rugpjūčio mėn.) tėvams (globėjams) pateikus prašymą (A).

3. Jei vaikas nelanko ugdymo įstaigos dėl ligos ir liga tęsėsi 1-10 darbo dienų iš eilės, mokestis už maitinimą neskaičiuojamas.

4. Susirgus vaikui, tėvai (globėjai) tą pačią dieną iki 9.30 turi pranešti apie vaiko ligą telefonu grupės mokytojai.

5. Jeigu vaikas serga daugiau nei 10 darbo dienų, įstaigos Vaiko gerovės komisija, įvertinusi aplinkybes ir poreikį, turi teisę paprašyti iš tėvų pateikti informaciją apie nelankymo priežastis.

6. Tėvai pateikia prašymą pateisinti dėl vaiko neatvykimo į įstaigą nelankytas dienas per 3 darbo dienas nuo pirmos atvykimo po ligos dienos (1 priedas) ar dėl kitų priežasčių (2 priedas) ir perduoda ar atsiunčia jį grupės mokytojai.

7. Informaciją apie vaikus, nelankiusius įstaigos daugiau nei 30 darbo dienų per paskutines 90 kalendorinių dienų be pateisinamos priežasties, įstaigos Vaiko gerovės komisija, įvertinusi aplinkybes, turi teisę pateikti Valstybės vaiko teisių apsaugos ir įvaikinimo tarnybai, prieš 10 darbo dienų apie tai raštu įspėjus tėvus (globėjus).

8. Tėvams neinformavus grupės pedagogų apie vaiko neatvykimo priežastį, pedagogas vaikų lankomumo žiniaraštyje pažymi nelankytą dieną N raide, t. y. nenurodo nelankytos dienos pateisinimo priežasties.

9. Už mokesčių surinkimą yra atsakingas įstaigos direktoriaus įgaliotas asmuo – direktoriaus pavaduotoja ugdymui.

10. Už lankomumo žiniaraščio pildymą atsakingos įstaigos mokytojos ir direktoriaus pavaduotoja ugdymui.

**III. MOKESČIO UŽ VAIKO MAITINIMĄ LENGVATŲ TVARKA**

11. Mokestis už vaiko maitinimą nemokamas, jeigu:

 11.1. šeima gauna socialinę pašalpą pagal Vilniaus miesto savivaldybės socialinės pašalpos skyrimo

 faktą vaikui Socialinės paramos šeimai informacinėje sistemoje (SPIS);

 11.2. vaikas nelanko įstaigos dėl  ligos, apie ligą informavus pirmą nelankymo dieną  ir pateisinus dėl

 ligos nelankytas dienas per 3 darbo dienas nuo pirmos atvykimo po ligos dienos.

 11.3. dėl kitų priežasčių, informavus pirmą nelankymo dieną įstaigą ir tėvams (globėjams) per 3 darbo dienas nuo pirmos atvykimo po nelankymo dienos pateikus prašymą direktoriui.

12.Norėdami gauti maitinimo lengvatą, tėvai rašo įstaigos direktoriui prašymą (3 priedas). Atsakingam darbuotojui patikrinus asmens duomenis SPIS ir nustačius  Vilniaus miesto savivaldybės socialinės pašalpos vaikui skyrimo faktą, įstaigos direktoriaus įsakymu vaikui skiriama mokesčio už maitinimą lengvata. Mokesčio lengvata pradedama taikyti nuo kito mėnesio pirmos dienos. Už praėjusį laikotarpį mokestis perskaičiuojamas nuo pašalpos skyrimo mėnesio už praėjusį laikotarpį, ne ilgesnį kaip trys mėnesiai.

**IV. BAIGIAMOSIOS NUOSTATOS**

13. Pateikus informaciją apie vaiko neatvykimą/atvykimą į įstaigą, nesilaikant Vilniaus lopšelio– darželio „Pagrandukas“ informavimo dėl vaiko lankymo / nelankymo tvarkos aprašo, gali atsirasti neatitikimų dėl Mokesčio už vaiko išlaikymą.

14.Atsiradus konfliktinėms situacijoms, įstaigos administracija ieško optimalių problemos sprendimo būdų, gali imtis ir kitų sprendimo būdų, laikantis tuo metu galiojančios Mokesčio už vaiko išlaikymą Vilniaus miesto savivaldybės darželiuose tvarkos ir Vaikų priėmimo į ikimokyklinio ir priešmokyklinio ugdymo grupes tvarkos nurodymų.

15.Už Tvarkos nuostatų nevykdymą ar netinkamą vykdymą jį ir/arba susidarius mokesčių įsiskolinimui, įgyvendinantiems subjektams taikomi nustatyti bendrieji nesumokėtų mokesčių išieškojimo reikalavimai, būdai bei principai, kuriuos taiko įstaiga išieškojimą iš skolininkų, vadovaujantis “Nesumokėtų mokesčių už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, išieškojimo tvarkos aprašu”.

16. Tvarka skelbiama Lopšelio-darželio ,,Pagrandukas“ interneto svetainėje - Darželio dokumentai**,** prašymų priedai dar ir sistemoje ,,Mano dienynas‘‘- Darželio nustatymai Darželio failai

17. Ši Tvarka gali būti koreguojama, keičiama, pasikeitus Lietuvos Respublikos įstatymams ir kitiems teisiniams aktams.

18. Tėvai (globėjai) įstatymų numatyta tvarka atsako už pateikiamų dokumentų ir informacijos teisingumą.

19. Aprašui pritarta pedagogų tarybos posėdyje 2022-01-25 Nr. PT-1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PATVIRTINTA

 Vilniaus lopšelio-darželio „Pagrandukas“

 direktoriaus 2022 m. sausio 26 d.

 įsakymu Nr. V- 10

 1 priedas

Vilniaus lopšelio-darželio „Pagrandukas“

Direktorei Vidai Kisielienei

Vieno iš tėvų (globėjų) vardas, pavardė telefonas ar el.paštas

**PAŽYMA**

**DĖL VAIKO LIGOS PATEISINIMO**

20……. m, ......... mėn. ........ d.

Vilnius

Pažymiu, kad mano sūnus/duktė ..................................................................., lankantis(-i)

(vaiko vardas, pavardė)

grupę .......................................................... sirgo ir nelankė darželio nuo 20...... metų ....................

(grupės pavadinimas)

mėnesio ..........dienos iki 20..... metų .....................mėnesio ..........dienos.

............................... .............................................

 (parašas) (vardas, pavardė)

 PATVIRTINTA

 Vilniaus lopšelio-darželio„Pagrandukas“

 direktoriaus 2022 m. sausio 26 d.

 įsakymu Nr. V- 10

 2 priedas

Vilniaus lopšelio-darželio „Pagrandukas“

Direktorei Vidai Kisielienei

Vieno iš tėvų (globėjų) vardas, pavardė telefonas ar el.paštas

**PAŽYMA**

**DĖL VAIKO NELANKYTŲ DIENŲ PATEISINIMO**

**(dėl kitų priežasčių)**

20……. m ......... mėn. ........ d.

Vilnius

Pažymiu, kad mano sūnus/duktė ..................................................................., lankantis(-i)

(vaiko vardas, pavardė)

grupę .......................................................... nelankė darželio nuo 20...... metų ................

(grupės pavadinimas)

mėnesio ..........dienos iki 20..... metų .....................mėnesio ..........dienos, kadangi .................................................................................................................................................................................................................................................................................................................................................................................................................................................................................

(nelankymo priežastis)

 ........................ .......................................

 (parašas) (vardas, pavardė)

 PATVIRTINTA

 Vilniaus lopšelio-darželio„Pagrandukas“

 direktoriaus 2022 m. sausio 26 d.

 įsakymu Nr. V- 10

3 priedas

Vilniaus lopšelio-darželio „Pagrandukas“

Direktorei Vidai Kisielienei

Vieno iš tėvų (globėjų) vardas, pavardė telefonas ar el.paštas

**PRAŠYMAS**

DĖL MOKESČIŲ TAIKYMO

|  |
| --- |
|  |
| (data) |

Prašome (vaiko v., p., grupė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 neskaičiuoti mokečio už maitinimą, vadovaujantis Vilniaus miesto savivaldybės tarybos 2019 m. gruodžio 4 d. sprendimo [Nr. 1-305 3 punktu, tuo pačiu sprendimu patvirtinto](https://aktai.vilnius.lt/document/30333598) Mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo 11.1. papunkčiu ir atsižvelgiant į tai, kad šeima gauna socialinę pašalpą.

Sutinku, kad informacija (duomenys), patvirtinanti, kad šeima gauna socialinę pašalpą pagal Vilniaus miesto savivaldybės socialinės pašalpos skyrimo faktą vaikui, būtų renkama iš Socialinės paramos šeimai informacinės sistemos (SPIS).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (asmens, kuris teikia prašymą, vardas ir pavardė, parašas)